Pada mõis

pisi|Pada mõisa ait
Pada mõis (saksa keeles Paddas) oli rüütlimõis Virumaal Viru-Nigula kihelkonnas. Tänapäevase haldusjaotuse järgi paikneb mõisasüda Lääne-Viru maakonnas Viru-Nigula vallas Pada külas.

Ajalugu
Pada küla on esimest korda mainitud 1241. aasta Taani hindamisraamatus, kui  "Dorf Padagas" ja 40 adramaaga oli ta üks Virumaa suurimaid külasid.
Esimesed teated mõisa kohta on aastast 1505., kui valdajaks oli Arnd Asserien, kes oli ka Kohala,  Kavastu mõisnik. 

1801. aasta pärandavara jagamise lepinguga said Otto Magnus von Stackelbergi (1736–1800) pojad Otto Johann von Stackelberg (1764–1814) ja Gustav Ernst von Stackelberg (1766–1850) Atsalama, Väike-Pungerja, Väike Soldina, Pagari, Ereda, Puhatu, Purtse, Hirmuse, Voorepere ja Kohtla mõisad. Lesk krahvinna Sophia Gertruda Stackelberg (sünd Völckersahm) sai Pada mõisa eluaegse valduse õiguseAtsalama mõis (Jõhvi khk), Kinnistute register Eesti Rahvusarhiivis. 1803. aastal müüsid Gustav Ernst ja Otto Johann von Stackelbergid oma ema volitusel Pada mõisa krahv Peter von Manteuffelile. 1843. aastal päris mõisa tema tütar kindraliproua Elise von Kotzebue (sünd krahvinna Manteuffel) 1904. aastal päris Pada ja Kabala mõisad Olga Anna Pauline von Rosen (sünd krahvinna Kotzebue) ja 1906. aastal kinkis paruness Olga Anna Pauline von Rosen (sünd krahvinna Kotzebue) Pada, Kabala (990 tiiu) ja Satsu (492 tiinu) oma tütre vabapreili Julia (Lilia) Marie von Schillingi abikaasale kreisisaadik Alfred von Schillingile.Pada mõis (Viru-Nigula khk), Eesti Ajalooarhiivi Kinnistute register

Mõisaansambel
Mõisa härrastemaja valmis 1782; selle projekteeris Venemaal töötanud Prantsuse arhitekt Jean-Baptiste Vallin de la Mothe..

Aastast 1917 on härrastemaja varemetes.

Viited

Välislingid

Pada mõis Eesti mõisaportaalis
Pada mõis (Viru-Nigula khk), Eesti Ajalooarhiivi Kinnistute register

Kategooria:Viru-Nigula kihelkond
Kategooria:Viru-Nigula vald
Kategooria:Virumaa mõisad
Kategooria:Stackelbergide mõisad
Kategooria:Bellingshausenite mõisad
Kategooria:Richterite mõisad